Sammi Kinghorn

Athletwraig cadair olwyn a chyflwynydd teledu o'r Alban yw Samantha "Sammi" May Kinghorn MBE (ganwyd 6 Ionawr 1996).

Mae hi'n dod o Ororau'r Alban. Ym mis Rhagfyr 2010 pan oedd hi'n 14 oed, torrodd ei hasgwrn cefn mewn damwain ar fferm y teulu. Collodd hi ddefnydd o'i choesau ond darganfu'n fuan fod ganddi frwdfrydedd dros rasio cadair olwyn. Daeth hi'n ail yn ei ras cyntaf, Marathon Mini Llundain 2012.

Enillodd hi ddwy fedal aur ym Mhencampwriaeth Para Athletau'r Byd 2017, gan ennill y sbrintiau 100m a 200m (categori T53).

Penodwyd Kinghorn yn Aelod Urdd yr Ymerodraeth Brydeinig (MBE) yn Anrhydeddau Pen-blwydd y Frenhines 2022.

Daeth Kinghorn yn gyflwynydd BBC ar Countryfile yn 2023.

Yn ystod ei thrydydd ymddangosiad yn y Gemau Paralympaidd ym Mharis yn 2024, enillodd fedal aur T53 100m. Gosododd record Paralympaidd newydd o 15.64 eiliad, a hi oedd yr enillydd cyntaf o wlad heblaw Tsieina ers 20 mlynedd. Enillodd fedalau arian hefyd yn rasau T53 1500m, 800m a 400m.

Cyfeiriadau

Categori:Athletwyr o'r Alban
Categori:Cystadleuwyr Paralympaidd
Categori:Genedigaethau 1996